याद दिलाया राहुल गांधी को कि यह वही संस्कृति है, जिसने उनकी इटालियन माताजी को देश के असली प्रधानमंत्री के रूप में एक दशक तक स्वीकार किया। याद यह भी दिलाया कि भारत महान देश है और भारतीय संस्कृति भी महान है। भारतीय संस्कृति में न उलझ गए होते भाजपा प्रवक्ता, तो शायद उनको ध्यान आया होता कि सबसे बड़ी गलती राहुल गांधी के इस भाषण में थी कि उन्होंने आइएसआइएस के जन्म का कारण मुसलिम युवाओं में बेरोजगारी बताया। अबू बकर अल-बगदादी ने पिछले हफ्ते साबित करने की कोशिश की कि वह जिंदा है। बगदादी उस खिलाफत का सरगना था, जिसमें आइएसआइएस ने दो वर्ष से ज्यादा राज किया। उसने कांग्रेस अध्यक्ष का भाषण सुना होगा, तो हैरान हुआ होंगा।